האושקה

ולקר ברטלמן (באנגלית: Volker Bertelmann; נולד ב-11 באוקטובר 1966) הוא מלחין, פסנתרן וראפר לשעבר גרמני, המוכר בעיקר בשם הבמה שלו "האושקה". הוא ידוע בעיקר בזכות יצירות הפסנתר שלו וזכה בפרס אוסקר ופרס באפט"א לקולנוע על עבודתו בסרט "במערב אין כל חדש".

 סיוגרפיה 
ברטלמן נולד בכפר קרויצטל, בחבל הארץ וסטפאליה שבגרמניה, וגדל בכפר פרנדורף. החמישי מבין שישה ילדים, הוא גילה את אהבתו לפסנתר בגיל שמונה במהלך שירות בכנסייה. בהמשך למד פסנתר קלאסי במשך עשר שנים. בגיל 14 הקים את להקת הרוק הראשונה שלו, ומאוחר יותר הלחין מוזיקה לטלוויזיה והשתתף בהרכבים שונים. לאחר שסיים את לימודיו, עבר לקלן והחל ללמוד רפואה וכלכלה עסקית, אך ויתר על כך לטובת קריירה מוזיקלית.

בשנת 1992 הקים ברטלמן את צמד ההיפ-הופ "God's Favorite Dog" עם בן דודו. הצמד הוציא אלבום דרך סוני מיוזיק וזכה להצלחה מקומית ובינלאומית. לאחר פירוק הצמד ב-1995, עבר ברטלמן לדיסלדורף והחל ליצור מוזיקה תחת השם "האושקה", שם בהשראת המלחין הבוהמי וינצנץ האושקה.

אלבום הבכורה שלו, Substantial, יצא ב-2004. באלבום השני, The Prepared Piano, חקר ברטלמן את האפשרויות של פסנתר מוכן  על ידי הכנסת חומרים כמו עור, לבד וגומי בין המיתרים, ועטיפת הפטישים בנייר כסף.

בשנת 2007 חתם בחברת ההקלטות FatCat והוציא את האלבום Ferndorf ב-2008. בהמשך שילב כלי נגינה נוספים, ואלבומו Foreign Landscapes (2010) הציג תזמורת בשיתוף פעולה עם מינה צ'וי והמנצח איאן פליצ'י.

ב-2011 הוציא את האלבום Salon des Amateurs, שבו שיתף פעולה עם מוזיקאים כמו סאמולי קוסמינן והילרי האן. בשנת 2012 כתב את הפסקול הראשון שלו לסרט "Glück".

ב-2015 היה אמן אורח בתזמורת MDR לייפציג, וב-2016 הלחין יחד עם דסטין או'האלורן את פסקול הסרט "סארו - הדרך הביתה", שהיה מועמד לפרסי אוסקר וגלובוס הזהב.

ב-2022 הלחין את הפסקול לסרט "במערב אין כל חדש", שעליו זכה בפרסי אוסקר ובאפט"א.

 סרטים וסדרות שהלחין 
 2016: סארו - הדרך הביתה
 2017: המלחמה על הכוח
 2017: להרוג את המלך
 2018: נסחפים
 2018: מלון מומבאי
 2019: אמנות המירוץ בגשם
 2019: שם הוורד
 2019: מזמור חג המולד
 2020: משמר האלמוות
 2020: כבודו
 2022: במערב אין כל חדש
 2022: ברברים
 2023: נפש אחת
 2024: העורב
 2024: עד שיצא עשן לבן
 2024: חולית: הנבואה
 2024: התן
 2025  בדם קר

 פרסים ומועמדויות 
פרסשנהקטגוריהעבורתוצאהמקורפרס אוסקר2016המוזיקה המקורית הטובה ביותרסארו - הדרך הביתה2022במערב אין כל חדש2024עד שיצא עשן לבןפרס באפט"א לקולנוע2022המוזיקה הטובה ביותר בסרטבמערב אין כל חדש2024עד שיצא עשן לבןפרס אמי לבידור בפריים טיים2025מוזיקת הנושא המקורית הטובה ביותר לכותרת הראשיתחולית: הנבואהפרס האקדמיה האוסטרלית לאמנויות הקולנוע והטלוויזיה2017פסקול המוזיקה המקורי הטוב ביותרסארו - הדרך הביתה2019מלון מומבאיפרס המוזיקה במדיה של הוליווד2025הפרטיטורה המקורית הטובה ביותר – סרט עלילתיעל סף פיצוץ

 קישורים חיצוניים 


הערות שוליים

קטגוריה:מלחינים גרמנים
קטגוריה:פסנתרנים גרמנים
קטגוריה:ראפרים גרמנים
קטגוריה:זוכי אוסקר: הפסקול הטוב
קטגוריה:גרמנים שנולדו ב-1966